title: 2011 m. liepos 20 d. Komisijos įgyvendinimo reglamentas (ES) Nr. 714/2011, nustatantis grąžinamąsias išmokas už kiaušinius ir kiaušinių trynius, kurie eksportuojami kaip prekės, neįtrauktos į Sutarties I priedą

text:
21.7.2011

               LT

               Europos Sąjungos oficialusis leidinys

               L 190/70

         KOMISIJOS ĮGYVENDINIMO REGLAMENTAS (ES) Nr. 714/2011
   2011 m. liepos 20 d.
   nustatantis grąžinamąsias išmokas už kiaušinius ir kiaušinių trynius, kurie eksportuojami kaip prekės, neįtrauktos į Sutarties I priedą
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas („Bendras bendro žemės ūkio rinkų organizavimo reglamentas“) (1), ypač į jo 164 straipsnio 2 dalį,
   kadangi:

               (1)

               Reglamento (EB) Nr. 1234/2007 162 straipsnio 1b dalyje numatyta, kad skirtumas tarp šio reglamento 1 straipsnio 1s dalyje nurodytų ir I priedo XIX dalyje išvardytų produktų kainų tarptautinėje prekyboje ir Sąjungoje vidaus rinkos kainų gali būti padengtas eksporto grąžinamosiomis išmokomis, kai prekės yra eksportuojamos kaip prekės, išvardytos šio reglamento XX priedo V dalyje.

               (2)

               2010 m. birželio 29 d. Komisijos reglamente (ES) Nr. 578/2010, įgyvendinančiame Tarybos reglamento (EB) Nr. 1216/2009 nuostatas dėl eksporto grąžinamųjų išmokų už tam tikrus žemės ūkio produktus, eksportuojamus kaip į Sutarties I priedą neįtrauktas prekes, skyrimo sistemos ir tokių grąžinamųjų išmokų sumos nustatymo kriterijų (2), yra nurodyti produktai, kuriems turėtų būti nustatytas grąžinamosios išmokos dydis, taikomas, kai produktai eksportuojami kaip prekės, išvardytos Reglamento (EB) Nr. 1234/2007 XX priedo V dalyje.

               (3)

               Pagal Reglamento (ES) Nr. 578/2010 14 straipsnio 1 dalį grąžinamųjų išmokų dydis už 100 kilogramų kiekvieno atitinkamo pagrindinio produkto turėtų būti nustatytas tos pačios trukmės laikotarpiui, kuriam grąžinamosios išmokos yra nustatomos tiems patiems produktams, eksportuojamiems neperdirbtais.

               (4)

               Reglamento (EB) Nr. 1234/2007 162 straipsnio 2 dalyje nustatyta, kad eksporto grąžinamosios išmokos už produktą, kuris yra prekės sudėtyje, negali viršyti tos grąžinamosios išmokos, kuri mokama už produktą, kai eksportuojama jo vėliau neperdirbant.

               (5)

               Šiuo metu taikytinos išmokos yra nustatytos Komisijos įgyvendinimo reglamentu (ES) Nr. 401/2011 (3). Reikėtų nustatyti naujas išmokas ir atitinkamai panaikinti tą reglamentą.

               (6)

               Bendro žemės ūkio rinkų organizavimo vadybos komitetas nepateikė savo nuomonės per pirmininko nustatytą laikotarpį,

         PRIĖMĖ ŠĮ REGLAMENTĄ:
   1 straipsnis
   Grąžinamųjų išmokų dydžiai, taikomi Reglamento (ES) Nr. 578/2010 I priede ir Reglamento (EB) Nr. 1234/2007 I priedo XIX dalyje išvardytiems pagrindiniams produktams ir eksportuojamiems kaip prekės, išvardytos Reglamento (EB) Nr. 1234/2007 XX priedo V dalyje, yra nustatomi pagal šio reglamento priedą.
   2 straipsnis
   Įgyvendinimo reglamentas (ES) Nr. 401/2011 yra panaikinamas.
   3 straipsnis
   Šis reglamentas įsigalioja 2011 m. liepos 21 d.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2011 m. liepos 20 d.

            Komisijos vardu, Pirmininko vardu

         Heinz ZOUREK

            Įmonių ir pramonės generalinis direktorius

      (1)  OL L 299, 2007 11 16, p. 1.

      (2)  OL L 171, 2010 7 6, p. 1.

      (3)  OL L 105, 2011 4 21, p. 14.

      PRIEDAS

         Nuo 2011 m. liepos 21 d. kiaušiniams ir kiaušinių tryniams, eksportuojamiems kaip prekės, neįtrauktos į Sutarties I priedą, taikomi grąžinamųjų išmokų dydžiai

                  (EUR/100 kg)

                  KN kodas

                  Aprašymas

                  Paskirties šalis (1)

                  Grąžinamosios išmokos dydis

                  0407 00

                  Paukščių kiaušiniai su lukštais, švieži, konservuoti ir virti:

                  – Paukštienos sektoriaus:

                  0407 00 30

                  – – Kita:

                              a)

                              eksportuojant ovalbuminą, klasifikuojamą KN kodais 3502 11 90 ir 3502 19 90

                  02

                  0,00

                  03

                  19,00

                  04

                  0,00

                              b)

                              eksportuojant kitas prekes

                  01

                  0,00

                  0408

                  Paukščių kiaušiniai, be lukštų ir trynių, švieži, džiovinti, virti garuose arba verdančiame vandenyje, lieti, šaldyti ar kitokiu būdu užkonservuoti, į kuriuos pridėta ar nepridėta cukraus ar kitokio saldiklio:

                  – Kiaušinių tryniai:

                  0408 11

                  – – Džiovinti:

                  ex 0408 11 80

                  – – – Tinkami maistui:

                  nesaldinti

                  01

                  74,00

                  0408 19

                  – – Kita:

                  – – – Tinkami maistui:

                  ex 0408 19 81

                  – – – – Skysti:

                  nesaldinti

                  01

                  22,00

                  ex 0408 19 89

                  – – – – Šaldyti:

                  nesaldinti

                  01

                  22,00

                  – Kita:

                  0408 91

                  – – Džiovinti:

                  ex 0408 91 80

                  – – – Tinkami maistui:

                  nesaldinti

                  01

                  38,00

                  0408 99

                  – – Kita:

                  ex 0408 99 80

                  – – – Tinkami maistui:

                  nesaldinti

                  01

                  9,00

         (1)  Paskirties šalys yra šios:

                  01

                  trečiosios šalys. Šveicarijai ir Lichtenšteinui šie dydžiai netaikomi 1972 m. liepos 22 d. Susitarimo tarp Europos bendrijos ir Šveicarijos Konfederacijos protokolo Nr. 2 I ir II lentelėse išvardytoms prekėms;

                  02

                  Kuveitas, Bahreinas, Omanas, Kataras, Jungtiniai Arabų Emyratai, Jemenas, Turkija, Honkongo SAR ir Rusija;

                  03

                  Pietų Korėja, Japonija, Malaizija, Tailandas, Taivanas ir Filipinai;

                  04

                  visos paskirties vietos, išskyrus Šveicariją ir 02 ir 03 pažymėtas šalis.


title: 2013 m. balandžio 22 d. Komisijos įgyvendinimo reglamentas (ES) Nr. 366/2013, kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką patvirtinama veiklioji medžiaga Bacillus firmus I-1582 ir iš dalies keičiamas Komisijos įgyvendinimo reglamento (ES) Nr. 540/2011 priedas  Tekstas svarbus EEE

text:
2013 4 23

                  LT

                  Europos Sąjungos oficialusis leidinys

                  L 111/30

         KOMISIJOS ĮGYVENDINIMO REGLAMENTAS (ES) Nr. 366/2013
         2013 m. balandžio 22 d.
         kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką patvirtinama veiklioji medžiaga Bacillus firmus I-1582 ir iš dalies keičiamas Komisijos įgyvendinimo reglamento (ES) Nr. 540/2011 priedas
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 13 straipsnio 2 dalį ir 78 straipsnio 2 dalį,
         kadangi:

                     (1)

                     pagal Reglamento (EB) Nr. 1107/2009 80 straipsnio 1 dalies a punktą Tarybos direktyva 91/414/EEB (2) turi būti taikoma veikliųjų medžiagų, dėl kurių sprendimas buvo priimtas pagal šios direktyvos 6 straipsnio 3 dalį iki 2011 m. birželio 14 d., patvirtinimo tvarkai ir sąlygoms. Bacillus firmus I-1582 atveju Reglamento (EB) Nr. 1107/2009 80 straipsnio 1 dalies a punkto sąlygos yra įvykdytos Komisijos sprendimu 2011/123/ES (3);

                     (2)

                     pagal Direktyvos 91/414/EEB 6 straipsnio 2 dalį 2010 m. rugpjūčio 4 d. Prancūzija gavo „Bayer CropScience AG“ paraišką įtraukti veikliąją medžiagą Bacillus firmus I-1582 į Direktyvos 91/414/EEB I priedą. Sprendimu 2011/123/ES patvirtinta, kad dokumentų rinkinys buvo išsamus ir parengtas taip, kad jį galima laikyti iš esmės atitinkančiu Direktyvos 91/414/EEB II ir III prieduose išdėstytus duomenų ir informacijos reikalavimus;

                     (3)

                     šios veikliosios medžiagos poveikis žmonių ir gyvūnų sveikatai ir aplinkai pareiškėjo pasiūlytais naudojimo atvejais buvo įvertintas pagal Direktyvos 91/414/EEB 6 straipsnio 2 ir 4 dalių nuostatas. Paskirta ataskaitą rengianti valstybė narė vertinimo ataskaitos projektą pateikė 2011 m. liepos 12 d.;

                     (4)

                     valstybės narės ir Europos maisto saugos tarnyba (toliau – Tarnyba) peržiūrėjo vertinimo ataskaitos projektą. 2012 m. rugpjūčio 20 d. Tarnyba pateikė Komisijai peržiūros išvadas dėl veikliosios medžiagos Bacillus firmus I-1582 keliamos rizikos vertinimo (4). Vertinimo ataskaitos projektą ir Tarnybos išvadas valstybės narės ir Komisija peržiūrėjo Maisto grandinės ir gyvūnų sveikatos nuolatiniame komitete ir 2013 m. kovo 15 d. buvo galutinai parengtas vertinimo ataskaitos projektas kaip Komisijos peržiūros ataskaita dėl Bacillus firmus I-1582;

                     (5)

                     atlikus įvairius tyrimus nustatyta, kad augalų apsaugos produktai, kurių sudėtyje yra Bacillus firmus I-1582, gali būti laikomi iš esmės atitinkančiais reikalavimus, nustatytus Direktyvos 91/414/EEB 5 straipsnio 1 dalies a ir b punktuose ir 5 straipsnio 3 dalyje, visų pirma dėl naudojimo atvejų, kurie buvo ištirti ir išsamiai pateikti Komisijos peržiūros ataskaitoje. Todėl tikslinga patvirtinti Bacillus firmus I-1582;

                     (6)

                     prieš patvirtinant veikliąją medžiagą turėtų būti nustatytas tinkamas laikotarpis, per kurį valstybės narės ir suinteresuotosios šalys galėtų pasirengti laikytis naujų reikalavimų, nustatytų patvirtinus veikliąją medžiagą;

                     (7)

                     tačiau, nepažeidžiant Reglamente (EB) Nr. 1107/2009 nustatytų įpareigojimų, atsiradusių patvirtinus medžiagą, atsižvelgiant į tam tikrą padėtį, susidariusią dėl perėjimo nuo Direktyvos 91/414/EEB prie Reglamento (EB) Nr. 1107/2009, turėtų būti taikomos toliau pateiktos nuostatos. Valstybėms narėms turėtų būti suteiktas šešių mėnesių laikotarpis po medžiagos patvirtinimo, per kurį jos peržiūrėtų augalų apsaugos produktų, kurių sudėtyje yra Bacillus firmus I-1582, registraciją. Valstybės narės turėtų atitinkamai pataisyti, pakeisti arba panaikinti registracijas. Nukrypstant nuo to termino, turėtų būti nustatytas ilgesnis laikotarpis, per kurį, kaip nustatyta Direktyvoje 91/414/EEB ir taikant vienodus principus, turėtų būti pateiktas ir įvertintas III priede nustatytas atnaujintas išsamus kiekvieno augalų apsaugos produkto dokumentų rinkinys, parengtas pagal kiekvieną numatomą naudojimo paskirtį;

                     (8)

                     patirtis, įgyta į Direktyvos 91/414/EEB I priedą įtraukiant veikliąsias medžiagas, įvertintas remiantis 1992 m. gruodžio 11 d. Komisijos reglamento (EEB) Nr. 3600/92, nustatančio išsamias darbų programos, minėtos Tarybos direktyvos 91/414/EEB dėl augalų apsaugos produktų pateikimo į rinką 8 straipsnio 2 dalyje, pirmojo etapo įgyvendinimo taisykles (5), nuostatomis, rodo, kad gali kilti sunkumų išaiškinant galiojančios registracijos turėtojų pareigas, susijusias su galimybe naudotis duomenimis. Todėl, siekiant ateityje išvengti tų sunkumų, būtina aiškiau apibrėžti valstybių narių pareigas, visų pirma pareigą patikrinti, ar registracijos turėtojas gali naudotis šios direktyvos II priedo reikalavimus atitinkančiu dokumentų rinkiniu. Tačiau, jas aiškiau apibrėžus, valstybėms narėms ar registracijos turėtojams naujų įpareigojimų, palyginti su nustatytaisiais iki šiol priimtomis direktyvomis, kuriomis iš dalies keičiamas minėtos direktyvos I priedas, arba reglamentais, kuriais patvirtinamos veikliosios medžiagos, neatsirastų;

                     (9)

                     pagal Reglamento (EB) Nr. 1107/2009 13 straipsnio 4 dalį 2011 m. gegužės 25 d. Komisijos įgyvendinimo reglamento (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (6), priedas turėtų būti atitinkamai iš dalies pakeistas;

                     (10)

                     šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Veikliosios medžiagos patvirtinimas
            I priede nurodyta veiklioji medžiaga Bacillus firmus I-1582 patvirtinama pagal šiame priede nustatytas sąlygas.

            2 straipsnis
            Pakartotinis augalų apsaugos produktų vertinimas

               1.   Vadovaudamosi Reglamentu (EB) Nr. 1107/2009 valstybės narės prireikus iki 2014 m. kovo 31 d. iš dalies keičia arba panaikina galiojančias augalų apsaugos produktų, kurių sudėtyje yra veikliosios medžiagos Bacillus firmus I-1582, registracijas.
               Iki tos datos jos pirmiausia patikrina, ar laikomasi šio reglamento I priede nustatytų sąlygų, išskyrus to priedo konkrečių nuostatų skiltyje nustatytas sąlygas, ir ar registracijos turėtojas turi dokumentų rinkinį, atitinkantį Direktyvos 91/414/EEB II priedo reikalavimus, arba gali juo naudotis vadovaudamasis šios direktyvos 13 straipsnio 1–4 dalyse ir Reglamento (EB) Nr. 1107/2009 62 straipsnyje nustatytomis sąlygomis.

               2.   Nukrypdamos nuo 1 dalies nuostatų valstybės narės ne vėliau kaip iki 2013 m. rugsėjo 30 d. iš naujo įvertina kiekvieną registruotą augalų apsaugos produktą, kurio sudėtyje Bacillus firmus I-1582 yra vienintelė veiklioji medžiaga arba viena iš keleto veikliųjų medžiagų, kurios visos įtrauktos į Įgyvendinimo reglamento (ES) Nr. 540/2011 priedą, taikydamos vienodus principus, nustatytus Reglamento (EB) Nr. 1107/2009 29 straipsnio 6 dalyje, vadovaudamosi Direktyvos 91/414/EEB III priedo reikalavimus atitinkančiu dokumentų rinkiniu ir atsižvelgdamos į šio reglamento I priedo konkrečių nuostatų skiltį. Remdamosi tuo vertinimu valstybės narės nustato, ar produktas atitinka Reglamento (EB) Nr. 1107/2009 29 straipsnio 1 dalyje nustatytas sąlygas.
               Nustačiusios, ar produktas atitinka minėtas sąlygas, valstybės narės:

                           a)

                           prireikus ne vėliau kaip iki 2015 m. kovo 31 d. iš dalies pakeičia arba panaikina produkto, kurio sudėtyje Bacillus firmus I-1582 yra vienintelė veiklioji medžiaga, registraciją arba

                           b)

                           iki 2015 m. kovo 31 d. arba iki tokiam pakeitimui ar panaikinimui atlikti nustatytos dienos, nurodytos atitinkamame teisės akte ar teisės aktuose, kuriais atitinkama medžiaga ar medžiagos buvo įtrauktos į Direktyvos 91/414/EEB I priedą, pasirinkdamos vėliausią datą, prireikus iš dalies pakeičia arba panaikina produkto, kurio sudėtyje Bacillus firmus I-1582 yra viena iš kelių veikliųjų medžiagų, registraciją.

            3 straipsnis
            Įgyvendinimo reglamento (ES) Nr. 540/2011 pakeitimai
            Įgyvendinimo reglamento (ES) Nr. 540/2011 priedas iš dalies keičiamas pagal šio reglamento II priedą.

            4 straipsnis
            Įsigaliojimas ir taikymo data
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
            Jis taikomas nuo 2013 m. spalio 1 d.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2013 m. balandžio 22 d.

                  Komisijos vardu

                  Pirmininkas

               José Manuel BARROSO

            (1)  OL L 309, 2009 11 24, p. 1.

            (2)  OL L 230, 1991 8 19, p. 1.

            (3)  OL L 49, 2011 2 24, p. 40.

            (4)  EFSA Journal 2012; 10(9):2868. Galima rasti internete adresu www.efsa.europa.eu.

            (5)  OL L 366, 1992 12 15, p. 10.

            (6)  OL L 153, 2011 6 11, p. 1.

            I PRIEDAS

                        Įprastas pavadinimas, identifikavimo numeriai

                        IUPAC pavadinimas

                        Grynumas (1)

                        Patvirtinimo data

                        Patvirtinimo galiojimo termino pabaiga

                        Konkrečios nuostatos

                           Bacillus firmus I-1582
                        Rinkinio Nr. CNCMI-1582

                        Netaikoma

                        Mažiausia koncentracija: 7,1 × 1010 KSV/g

                        2013 m. spalio 1 d.

                        2023 m. rugsėjo 30 d.

                        Kad būtų įgyvendinti Reglamento (EB) Nr. 1107/2009 29 straipsnio 6 dalyje nurodyti vienodi principai, atsižvelgiama į Bacillus firmus I-1582 peržiūros ataskaitos, kurią Maisto grandinės ir gyvūnų sveikatos nuolatinis komitetas baigė rengti 2013 m. kovo 15 d., išvadas, ypač į jos I ir II priedėlius.
                        Atlikdamos šį bendrą vertinimą, valstybės narės ypatingą dėmesį turi skirti su medžiaga dirbančių asmenų ir darbuotojų saugai, nes Bacillus firmus I-1582 yra potencialus jautriklis.
                        Naudojimo sąlygose prireikus nurodomos rizikos mažinimo priemonės.

               (1)  Papildoma informacija apie veikliųjų medžiagų tapatumą ir specifikaciją pateikta jų peržiūros ataskaitose.

            II PRIEDAS
            Įgyvendinimo reglamento (ES) Nr. 540/2011 priedo B dalis papildoma šiuo įrašu:

                           Numeris

                           Įprastas pavadinimas, identifikavimo numeriai

                           IUPAC pavadinimas

                           Grynumas (*1)

                           Patvirtinimo data

                           Patvirtinimo galiojimo termino pabaiga

                           Konkrečios nuostatos

                           „36

                              Bacillus firmus I-1582
                           Rinkinio Nr. CNCMI-1582

                           Netaikoma

                           Mažiausia koncentracija: 7,1 × 1010 KSV/g

                           2013 m. spalio 1 d.

                           2023 m. rugsėjo 30 d.

                           Kad būtų įgyvendinti Reglamento (EB) Nr. 1107/2009 29 straipsnio 6 dalyje nurodyti vienodi principai, atsižvelgiama į Bacillus firmus I-1582 peržiūros ataskaitos, kurią Maisto grandinės ir gyvūnų sveikatos nuolatinis komitetas baigė rengti 2013 m. kovo 15 d., išvadas, ypač į jos I ir II priedėlius.
                           Atlikdamos šį bendrą vertinimą, valstybės narės ypatingą dėmesį turi skirti su medžiaga dirbančių asmenų ir darbuotojų saugai, nes Bacillus firmus I-1582 yra potencialus jautriklis.
                           Naudojimo sąlygose prireikus nurodomos rizikos mažinimo priemonės.“

               (*1)  Papildoma informacija apie veikliųjų medžiagų tapatumą ir specifikaciją pateikta jų peržiūros ataskaitose.


title: 2015 m. rugsėjo 8 d. Komisijos įgyvendinimo reglamentas (ES) 2015/1502, kuriuo pagal Europos Parlamento ir Tarybos reglamento (ES) Nr. 910/2014 dėl elektroninės atpažinties ir elektroninių operacijų patikimumo užtikrinimo paslaugų vidaus rinkoje 8 straipsnio 3 dalį nustatomos minimalios techninės specifikacijos ir procedūros dėl elektroninės atpažinties priemonių saugumo užtikrinimo lygių (Tekstas svarbus EEE)

text:
9.9.2015

               LT

               Europos Sąjungos oficialusis leidinys

               L 235/7

         KOMISIJOS ĮGYVENDINIMO REGLAMENTAS (ES) 2015/1502
   2015 m. rugsėjo 8 d.
   kuriuo pagal Europos Parlamento ir Tarybos reglamento (ES) Nr. 910/2014 dėl elektroninės atpažinties ir elektroninių operacijų patikimumo užtikrinimo paslaugų vidaus rinkoje 8 straipsnio 3 dalį nustatomos minimalios techninės specifikacijos ir procedūros dėl elektroninės atpažinties priemonių saugumo užtikrinimo lygių
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2014 m. liepos 23 d. Europos Parlamento ir Tarybos reglamentą (ES) Nr. 910/2014 dėl elektroninės atpažinties ir elektroninių operacijų patikimumo užtikrinimo paslaugų vidaus rinkoje, kuriuo panaikinama Direktyva 1999/93/EB (1), ypač į jo 8 straipsnio 3 dalį,
   kadangi:

               (1)

               Reglamento (ES) Nr. 910/2014 8 straipsnyje numatyta, kad elektroninės atpažinties schemoje, apie kurią pranešta pagal 9 straipsnio 1 dalį, turi būti apibrėžti elektroninės atpažinties priemonių, išduodamų pagal tą schemą, žemas, pakankamas ir (arba) aukštas saugumo užtikrinimo lygiai;

               (2)

               būtina nustatyti minimalias technines specifikacijas, standartus ir procedūras, siekiant užtikrinti saugumo užtikrinimo lygių informacijos bendrą aiškinimą ir užtikrinti sąveikumą derinant elektroninės atpažinties schemų, apie kurias pranešta, nacionalinius saugumo užtikrinimo lygius su 8 straipsnyje numatytais saugumo užtikrinimo lygiais, kaip numatyta Reglamento (ES) Nr. 910/2014 12 straipsnio 4 dalies b punkte;

               (3)

               nustatant šiame įgyvendinimo akte pateiktas specifikacijas ir procedūras buvo atsižvelgta į tarptautinį standartą ISO/IEC 29115 kaip į pagrindinį elektroninės atpažinties priemonių saugumo užtikrinimo lygiams taikomą tarptautinį standartą. Tačiau Reglamento (ES) Nr. 910/2014 turinys skiriasi nuo to tarptautinio standarto, visų pirma kiek tai susiję su tapatybės įrodymo ir tikrinimo reikalavimais, taip pat su tuo, kaip atsižvelgiama į valstybių narių tapatybės nustatymo tvarkos ir tapatybės nustatymo tvarkos esamose ES priemonėse skirtumus. Todėl nors priede ir remiamasi šiuo tarptautiniu standartu, jame neturėtų būti daroma nuoroda į jokį konkretų standarto ISO/IEC 29115 turinį;

               (4)

               šis reglamentas parengtas remiantis rezultatais pagrįstu metodu, kuris laikomas tinkamiausiu – tai taip pat matyti iš apibrėžčių, vartojamų terminams ir sąvokoms apibrėžti. Juose atsižvelgiama į Reglamento (ES) Nr. 910/2014 tikslą, susijusį su elektroninės atpažinties priemonių saugumo užtikrinimo lygiais. Todėl nustatant šiame įgyvendinimo akte nustatytas specifikacijas ir procedūras turėtų būti kuo labiau atsižvelgiama į didelio masto bandomąjį projektą STORK, įskaitant pagal jį parengtas specifikacijas, ir į standarto ISO/IEC 29115 apibrėžtis ir sąvokas;

               (5)

               priklausomai nuo aplinkybių, pagal kurias turi būti patikrintas tapatybės įrodymo aspektas, autoritetingų šaltinių forma gali būti įvairi, pavyzdžiui, be kita ko, registrai, dokumentai ar įstaigos. NET ir panašiomis aplinkybėmis autoritetingi šaltiniai skirtingose valstybėse narėse gali būti skirtingi;

               (6)

               reikalavimuose dėl tapatybės įrodymo ir tikrinimo turėtų būti atsižvelgiama į skirtingas sistemas ir praktiką, kartu užtikrinant pakankamai aukštą saugumo lygį, būtiną reikiamam pasitikėjimui garantuoti. Todėl priimti procedūras, anksčiau naudotas kitu nei elektroninės atpažinties priemonių išdavimo tikslu, turėtų būti galima tik patvirtinus, kad šios procedūros atitinka reikalavimus, numatytus atitinkamam užtikrinimo lygiui;

               (7)

               paprastai naudojami tam tikri tapatumo nustatymo veiksniai, tokie kaip bendros paslaptys, fiziniai įtaisai ir fizinės savybės. Vis dėlto siekiant padidinti tapatumo nustatymo proceso saugumą reikėtų skatinti naudoti daugiau tapatumo nustatymo veiksnių, ypač priklausančių įvairioms veiksnių kategorijoms;

               (8)

               šiuo reglamentu neturėtų būti daromas poveikis juridinių asmenų atstovavimo teisėms. Vis dėlto priede turėtų būti numatyti reikalavimai dėl fizinių ir juridinių asmenų elektroninės atpažinties priemonių susiejimo;

               (9)

               turėtų būti pripažįstama informacijos saugumo ir paslaugų valdymo sistemų svarba, taip pat pripažintos metodikos naudojimo bei principų, nustatytų standartuose, tokiuose kaip ISO/IEC 27000 ir EN ISO/IEC 20000 serijos, taikymo svarba;

               (10)

               taip pat turėtų būti atsižvelgiama į gerąją praktiką, susijusią su saugumo užtikrinimo lygiais valstybėse narėse;

               (11)

               tarptautiniais standartais grindžiamas IT saugumo sertifikavimas yra svarbi priemonė siekiant patikrinti, ar produktai atitinka šiame įgyvendinimo akte nustatytus saugumo reikalavimus;

               (12)

               Reglamento (ES) Nr. 910/2014 48 straipsnyje nurodytas komitetas nepareiškė nuomonės per jo pirmininko nustatytą laikotarpį,

         PRIĖMĖ ŠĮ REGLAMENTĄ:
   1 straipsnis
   1.   Elektroninės atpažinties priemonių, išduotų pagal elektroninės atpažinties schemą, apie kurią pranešta, žemas, pakankamas ir aukštas saugumo užtikrinimo lygiai nustatomi remiantis priede pateiktomis specifikacijomis ir procedūromis.
   2.   Elektroninės atpažinties priemonių, išduotų pagal elektroninės atpažinties schemą, apie kurią pranešta, saugumo užtikrinimo lygiui apibrėžti naudojamos priede pateiktos specifikacijos ir procedūros, nustatant šių elementų patikimumą ir kokybę:

               a)

               registracijos, kaip nustatyta šio reglamento priedo 2.1 skirsnyje pagal Reglamento (ES) Nr. 910/2014 8 straipsnio 3 dalies a punktą;

               b)

               elektroninės atpažinties priemonių valdymo, kaip nustatyta šio reglamento priedo 2.2 skirsnyje pagal Reglamento (ES) Nr. 910/2014 8 straipsnio 3 dalies b ir f punktus;

               c)

               tapatumo nustatymo, kaip nustatyta šio reglamento priedo 2.3 skirsnyje pagal Reglamento (ES) Nr. 910/2014 8 straipsnio 3 dalies c punktą;

               d)

               valdymo ir organizavimo, kaip nustatyta šio reglamento priedo 2.4 skirsnyje pagal Reglamento (ES) Nr. 910/2014 8 straipsnio 3 dalies d ir e punktus.

         3.   Jeigu elektroninės atpažinties priemonė, išduota pagal elektroninės atpažinties schemą, apie kurią pranešta, atitinka aukštesnio saugumo užtikrinimo lygio reikalavimą, laikoma, kad ji atitinka lygiavertį žemesnio saugumo užtikrinimo lygio reikalavimą.
   4.   Jeigu atitinkamoje priedo dalyje nenurodyta kitaip, elektroninės atpažinties priemonė, išduota pagal elektroninės atpažinties schemą, apie kurią pranešta, turi atitikti visus priede išvardytus tam tikro saugumo užtikrinimo lygio elementus, kad atitiktų tą lygį.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. rugsėjo 8 d.

            Komisijos vardu

            Pirmininkas

         Jean-Claude JUNCKER

      (1)  OL L 257, 2014 8 28, p. 73.

      PRIEDAS

         Techninės specifikacijos ir procedūros dėl elektroninės atpažinties priemonių, išduotų pagal elektroninės atpažinties schemą, apie kurią pranešta, žemo, pakankamo ir aukšto saugumo užtikrinimo lygių

      1.   Terminų apibrėžtys

      Šiame priede vartojamų terminų apibrėžtys:
      1)   autoritetingas šaltinis– bet kokios formos šaltinis, kurio tikslūs duomenys, informacija ir (arba) įrodymai yra patikimi ir jus galima naudoti tapatybei įrodyti;
      2)   tapatumo nustatymo veiksnys– veiksnys, patvirtintas kaip esantis susijęs su asmeniu ir priklausantis prie vienos iš šių kategorijų:
      a)   turėjimu grindžiamas tapatumo nustatymo veiksnys– tapatumo nustatymo veiksnys, kai subjektas turi įrodyti jį turįs;
      b)   žiniomis grindžiamas tapatumo nustatymo veiksnys– tapatumo nustatymo veiksnys, kai subjektas turi įrodyti apie jį žinąs;
      c)   būdingasis tapatumo nustatymo veiksnys– tapatumo nustatymo veiksnys, kuris grindžiamas fizinio asmens fizinėmis savybėmis ir subjektas turi įrodyti turįs tas fizines savybes;
      3)   dinaminis tapatumo nustatymas– elektroninis procesas, kuriuo naudojant kriptografijos ar kitus metodus suteikiama priemonė sukurti reikalaujamam elektroniniam įrodymui, kad subjektas kontroliuoja arba turi identifikavimo duomenis, ir kuris, priklausomai nuo subjekto ir subjekto tapatybę tikrinančios sistemos, kinta kiekvieną kartą nustatant tapatybę;
      4)   informacijos saugumo valdymo sistema– visuma procesų ir procedūrų, skirtų priimtinu lygiu valdyti rizikai, susijusiai su informacijos saugumu.
      2.   Techninės specifikacijos ir procedūros

      Šiame priede nurodyti techninių specifikacijų ir procedūrų elementai naudotini siekiant nustatyti, kaip Reglamento (ES) Nr. 910/2014 8 straipsnyje pateikti reikalavimai ir kriterijai turi būti taikomi elektroninėms atpažinties priemonėms, išduotoms pagal elektroninės atpažinties schemą.
      2.1.   Registracija

      2.1.1.   Prašymo teikimas ir užregistravimas

                  Saugumo užtikrinimo lygis

                  Būtini elementai

                  Žemas

                              1.

                              Užtikrinti, kad prašytojas būtų susipažinęs su elektroninės atpažinties priemonių naudojimo sąlygomis.

                              2.

                              Užtikrinti, kad prašytojas būtų susipažinęs su rekomenduojamomis saugumo priemonėmis, susijusiomis su elektroninės atpažinties priemonėmis.

                              3.

                              Rinkti reikiamus tapatybės duomenis, reikalingus tapatybei įrodyti ir patikrinti.

                  Pakankamas

                  Tokie patys, kaip žemo lygio.

                  Aukštas

                  Tokie patys, kaip žemo lygio.

            2.1.2.   Tapatybės įrodymas ir tikrinimas (fizinio asmens)

                  Saugumo užtikrinimo lygis

                  Būtini elementai

                  Žemas

                              1.

                              Gali būti laikoma, kad asmuo turi įrodymų, kuriuos yra pripažinusi valstybė narė, kurioje teikiamas prašymas išduoti elektroninės atpažinties priemonę, ir kurie nurodo pareikštą tapatybę.

                              2.

                              Gali būti laikoma, kad įrodymas yra tikras arba egzistuoja remiantis autoritetingu šaltiniu, ir atrodo, kad įrodymas yra galiojantis.

                              3.

                              Autoritetingam šaltiniui žinoma, kad tvirtinama tapatybė egzistuoja, ir gali būti laikoma, kad asmuo, kuris pareiškia turintis tam tikrą tapatybę, yra tas pats.

                  Pakankamas

                  Be žemo lygio elementų, turi būti atitinkama viena iš 1–4 punktuose nurodytų sąlygų:

                              1.

                              buvo patikrinta ir patvirtinta, kad asmuo turi įrodymų, pripažintų valstybės narės, kurioje teikiamas prašymas išduoti elektroninės atpažinties priemonę, ir kurie nurodo pareikštą tapatybę,
                              ir
                              įrodymai patikrinti siekiant nustatyti, ar jie yra tikri; arba, remiantis autoritetingu šaltiniu, žinoma, kad jie egzistuoja ir yra susiję su realiu asmeniu,
                              ir
                              buvo imtasi veiksmų siekiant sumažinti riziką, kad asmens tapatybė nėra tvirtinama tapatybė, atsižvelgiant, pavyzdžiui, į riziką, kad įrodymai gali būti prarasti, pavogti, jų galiojimas sustabdytas, panaikinti arba pasibaigusio galiojimo;
                              arba

                              2.

                              asmens tapatybės dokumentas pateiktas per registracijos procesą jo išdavimo valstybėje narėje ir atrodo, kad dokumentas yra susijęs su jį pateikusiu asmeniu,
                              ir
                              buvo imtasi veiksmų siekiant sumažinti riziką, kad asmens tapatybė nėra pareikšta tapatybė, atsižvelgiant, pavyzdžiui, į riziką, kad dokumentai gali būti prarasti, pavogti, jų galiojimas sustabdytas, panaikinti arba pasibaigusio galiojimo;
                              arba

                              3.

                              jeigu anksčiau toje pačioje valstybėje narėje viešojo arba privačiojo subjekto naudotomis procedūromis siekiant kito tikslo nei išduoti elektroninės atpažinties priemonę, numatomas 2.1.2 skirsnyje nustatytam pakankamo lygio saugumo užtikrinimui lygiavertis saugumo užtikrinimas, įstaigai, atsakingai už registraciją, nereikia kartoti šių ankstesnių procedūrų, jeigu šį lygiavertį saugumo užtikrinimą patvirtino Europos Parlamento ir Tarybos reglamento (EB) Nr. 765/2008 (1) 2 straipsnio 13 dalyje nurodyta atitikties vertinimo įstaiga, arba lygiavertė įstaiga;
                              arba

                              4.

                              jeigu elektroninės atpažinties priemonės išduotos remiantis galiojančiomis pakankamo arba aukšto saugumo užtikrinimo lygio elektroninės atpažinties priemonėmis, apie kurias pranešta, ir atsižvelgiant į asmens tapatybės duomenų pakeitimo riziką, nėra būtina kartoti tapatybės įrodymo ir tikrinimo procesų; jeigu apie elektronines atpažinties priemones, kuriomis yra remiamasi, nebuvo pranešta, pakankamą arba aukštą saugumo užtikrinimo lygį turi patvirtinti atitikties vertinimo įstaiga, nurodyta Reglamento (EB) Nr. 765/2008 2 straipsnio 13 dalyje, arba lygiavertė įstaiga.

                  Aukštas

                  Turi būti laikomasi 1 arba 2 punkto reikalavimų:

                              1.

                              Be pakankamo lygio elementų, turi būti atitinkama viena iš a–c punktuose nurodytų sąlygų:

                                          a)

                                          jeigu buvo patikrinta ir patvirtinta, kad asmuo turi fotografinių arba biometrinių atpažinties įrodymų, pripažintų valstybės narės, kurioje teikiamas prašymas išduoti elektroninės atpažinties priemonę, ir tie įrodymai nurodo pareikštą tapatybę, tie įrodymai tikrinami siekiant nustatyti, ar jie galioja, remiantis autoritetingu šaltiniu,
                                          ir
                                          prašytojo tapatybė nustatoma kaip tvirtinama tapatybė, lyginant vieną ar kelias asmens fizines savybes su autoritetingu šaltiniu,
                                          arba

                                          b)

                                          jeigu anksčiau toje pačioje valstybėje narėje viešojo arba privačiojo subjekto naudotomis procedūromis siekiant kito tikslo nei išduoti elektroninės atpažinties priemonę, numatomas 2.1.2 skirsnyje nustatytam aukšto saugumo užtikrinimo lygio saugumo užtikrinimui lygiavertis saugumo užtikrinimas, įstaigai, atsakingai už registraciją, nereikia kartoti šių ankstesnių procedūrų, jeigu šį lygiavertį saugumo užtikrinimą patvirtino Reglamento (EB) Nr. 765/2008 2 straipsnio 13 dalyje nurodyta atitikties vertinimo įstaiga arba lygiavertė įstaiga,
                                          ir
                                          imtasi veiksmų siekiant įrodyti, kad šių ankstesnių procedūrų rezultatai tebegalioja;
                                          arba

                                          c)

                                          jeigu elektroninės atpažinties priemonės išduotos remiantis galiojančiomis aukšto saugumo užtikrinimo lygio elektroninės atpažinties priemonėmis, apie kurias pranešta, ir atsižvelgiant į asmens tapatybės duomenų pakeitimo riziką, nėra būtina kartoti tapatybės įrodymo ir tikrinimo procesų. Jeigu apie elektronines atpažinties priemones, kuriomis yra remiamasi, nebuvo pranešta, aukštą saugumo užtikrinimo lygį turi patvirtinti atitikties vertinimo įstaiga, nurodyta Reglamento (EB) Nr. 765/2008 2 straipsnio 13 dalyje, arba lygiavertė įstaiga,
                                          ir
                                          imtasi veiksmų, siekiant įrodyti, kad elektroninių atpažinties priemonių, apie kurias pranešta, ankstesnės išdavimo procedūros rezultatai tebegalioja.

                                    ARBA

                              2.

                              Jeigu prašytojas nepateikia jokių pripažintų fotografinių ar biometrinių tapatybės atpažinties įrodymų, taikomos tos pačios procedūros, kurios nacionaliniu lygiu naudojamos įstaigos, atsakingos už registraciją, valstybėje narėje, siekiant gauti tokius pripažintus fotografinius arba biometrinius tapatybės nustatymo įrodymus.

            2.1.3.   Tapatybės įrodymas ir tikrinimas (juridinio asmens)

                  Saugumo užtikrinimo lygis

                  Būtini elementai

                  Žemas

                              1.

                              Juridinio asmens tvirtinama tapatybė įrodoma remiantis valstybės narės, kurioje teikiamas prašymas išduoti elektroninės atpažinties priemones, pripažintais įrodymais.

                              2.

                              Atrodo, kad įrodymai yra galiojantys, ir gali būti laikoma, kad jie yra tikri arba egzistuoja, remiantis autoritetingu šaltiniu, jeigu juridinio asmens įtraukimas į autoritetingą šaltinį yra savanoriškas ir reglamentuojamas juridinio asmens ir autoritetingo šaltinio susitarimu.

                              3.

                              Autoritetingam šaltiniui nežinoma, ar juridinis asmuo yra būklėje, kuri neleistų jam veikti kaip tam juridiniam asmeniui.

                  Pakankamas

                  Be žemo lygio elementų, turi būti atitinkama viena iš 1–3 punktuose nurodytų sąlygų:

                              1.

                              juridinio asmens pareikšta tapatybė įrodoma remiantis valstybės narės, kurioje pateiktas prašymas išduoti elektroninės atpažinties priemones, pripažintais įrodymais, be kita ko, juridinio asmens pavadinimu, teisine forma ir (jei taikoma) registracijos numeriu
                              ir
                              įrodymai tikrinami siekiant nustatyti, ar jie tikri, arba žinoma, kad jie egzistuoja, remiantis autoritetingu šaltiniu, jeigu juridinio asmens įtraukimas į autoritetingą šaltinį yra reikalingas tam, kad juridinis asmuo galėtų veikti savo sektoriuje,
                              ir
                              buvo imtasi veiksmų siekiant sumažinti riziką, kad juridinio asmens tapatybė nėra pareikšta tapatybė, atsižvelgiant, pavyzdžiui, į riziką, kad dokumentai gali būti prarasti, pavogti, jų galiojimas sustabdytas, panaikinti arba pasibaigusio galiojimo;
                              arba

                              2.

                              jeigu anksčiau toje pačioje valstybėje narėje viešojo arba privačiojo subjekto naudotomis procedūromis siekiant kito tikslo nei išduoti elektroninės atpažinties priemonę, numatomas 2.1.3 skirsnyje nustatytam pakankamo lygio saugumo užtikrinimui lygiavertis saugumo užtikrinimas, įstaigai, atsakingai už registraciją, nereikia kartoti šių ankstesnių procedūrų, jeigu šį lygiavertį saugumo užtikrinimą patvirtino Reglamento (EB) Nr. 765/2008 2 straipsnio 13 dalyje nurodyta atitikties vertinimo įstaiga, arba lygiavertė įstaiga;
                              arba

                              3.

                              jeigu elektroninės atpažinties priemonės išduotos remiantis galiojančiomis pakankamo arba aukšto saugumo užtikrinimo lygio elektroninės atpažinties priemonėmis, apie kurias pranešta, nėra būtina kartoti tapatybės įrodymo ir tikrinimo procesų. jeigu apie elektronines atpažinties priemones, kuriomis yra remiamasi, nebuvo pranešta, pakankamą arba aukštą saugumo užtikrinimo lygį turi patvirtinti atitikties vertinimo įstaiga, nurodyta Reglamento (EB) Nr. 765/2008 2 straipsnio 13 dalyje, arba lygiavertė įstaiga.

                  Aukštas

                  Be pakankamo lygio elementų, turi būti atitinkama viena iš 1–3 punktuose nurodytų sąlygų:

                              1.

                              juridinio asmens tvirtinama tapatybė įrodoma remiantis valstybės narės, kurioje pateiktas prašymas išduoti elektroninės atpažinties priemones, pripažintais įrodymais, be kita ko, juridinio asmens pavadinimu, teisine forma ir bent vienu nacionalinėje aplinkoje naudojamu unikaliu identifikatoriumi, susijusiu su juridiniu asmeniu,
                              ir
                              įrodymai tikrinami siekiant nustatyti, ar jie yra tikri, remiantis autoritetingu šaltiniu;
                              arba

                              2.

                              jeigu anksčiau toje pačioje valstybėje narėje viešojo arba privačiojo subjekto naudotomis procedūromis siekiant kito tikslo, nei išduoti elektroninės atpažinties priemonę, numatomas 2.1.3 skirsnyje nustatytam aukšto lygio saugumo užtikrinimui lygiavertis saugumo užtikrinimas, įstaigai, atsakingai už registraciją, nereikia kartoti šių ankstesnių procedūrų, jeigu šį lygiavertį saugumo užtikrinimą patvirtino Reglamento (EB) Nr. 765/2008 2 straipsnio 13 dalyje nurodyta atitikties vertinimo įstaiga arba lygiavertė įstaiga,
                              ir
                              imtasi veiksmų siekiant įrodyti, kad šių ankstesnių procedūrų rezultatai tebegalioja;
                              arba

                              3.

                              jeigu elektroninės atpažinties priemonės išduotos remiantis galiojančiomis aukšto saugumo užtikrinimo lygio elektroninės atpažinties priemonėmis, apie kurias pranešta, nėra būtina kartoti tapatybės įrodymo ir tikrinimo procesų. Jeigu apie elektronines atpažinties priemones, kuriomis yra remiamasi, nebuvo pranešta, aukštą saugumo užtikrinimo lygį turi patvirtinti atitikties vertinimo įstaiga, nurodyta Reglamento (EB) Nr. 765/2008 2 straipsnio 13 dalyje, arba lygiavertė įstaiga,
                              ir
                              imtasi veiksmų, siekiant įrodyti, kad elektroninių atpažinties priemonių, apie kurias pranešta, ankstesnės išdavimo procedūros rezultatai tebegalioja.

            2.1.4.   Fizinių ir juridinių asmenų elektroninės atpažinties priemonių susiejimas

      Atitinkamais atvejais fizinio asmens elektroninės atpažinties priemonių ir juridinio asmens elektroninės atpažinties priemonių susiejimui (toliau – susiejimas) taikomos šios sąlygos:

                  1)

                  turi būti įmanoma sustabdyti ir (arba) atšaukti susiejimą. Susiejimo gyvavimo ciklas (pvz., aktyvavimas, sustabdymas, atnaujinimas, atšaukimas) tvarkomas laikantis nacionaliniu lygiu pripažintų procedūrų.

                  2)

                  Fizinis asmuo, kurio elektroninės atpažinties priemonės yra susietos su juridinio asmens elektroninės atpažinties priemonėmis, pagal nacionaliniu lygiu pripažintas procedūras susiejimą gali įgalioti kitam fiziniam asmeniui. Vis dėlto atsakomybė išlieka įgaliojančiojo fizinio asmens.

                  3)

                  Susiejimas atliekamas taip:

                              Saugumo užtikrinimo lygis

                              Būtini elementai

                              Žemas

                                          1.

                                          Patikrinta, kad juridinio asmens vardu veikiančio fizinio asmens tapatybės įrodymo patikrinimas atliktas žemu arba aukštesniu lygiu.

                                          2.

                                          Susiejimas nustatytas remiantis nacionaliniu lygiu pripažintomis procedūromis.

                                          3.

                                          Autoritetingam šaltiniui nežinoma, kad fizinis asmuo yra būklėje, dėl kurios jis negalėtų veikti juridinio asmens vardu.

                              Pakankamas

                              Žemo lygio 3 punkto, be to:

                                          1.

                                          Patikrinta, kad juridinio asmens vardu veikiančio fizinio asmens tapatybės įrodymo patikrinimas atliktas pakankamu arba aukštu lygiu.

                                          2.

                                          Susiejimas nustatytas remiantis nacionaliniu lygiu pripažintomis procedūromis, kurį atlikus susiejimas įregistruotas autoritetingame šaltinyje.

                                          3.

                                          Susiejimas buvo patikrintas remiantis autoritetingo šaltinio informacija.

                              Aukštas

                              Žemo lygio 3 punkto ir pakankamo lygio 2 punkto, be to:

                                          1.

                                          Patikrinta, kad juridinio asmens vardu veikiančio fizinio asmens tapatybės įrodymo patikrinimas atliktas aukštu lygiu.

                                          2.

                                          Susiejimas patikrintas remiantis nacionalinėje aplinkoje naudojamu unikaliu identifikatoriumi, susijusiu su juridiniu asmeniu, taip pat remiantis autoritetingo šaltinio informacija, kuria nurodomas konkretus fizinis asmuo.

            2.2.   Elektroninės atpažinties priemonių valdymas

      2.2.1.   Elektroninės atpažinties priemonių savybės ir struktūra

                  Saugumo užtikrinimo lygis

                  Būtini elementai

                  Žemas

                              1.

                              Elektroninės atpažinties priemonėje naudojamas bent vienas tapatumo nustatymo veiksnys.

                              2.

                              Elektroninės atpažinties priemonė sukurta taip, kad išdavėjas imtųsi pagrįstų veiksmų patikrinti, kad tik asmuo, kuriam ji priklauso, galėtų ją kontroliuoti arba turėti.

                  Pakankamas

                              1.

                              Elektroninės atpažinties priemonėje naudojami bent du skirtingų kategorijų tapatumo nustatymo veiksniai.

                              2.

                              Elektroninės atpažinties priemonė sukurta taip, kad galima būtų laikyti, kad ją gali naudoti tik asmuo, kuriam ji priklauso, ir kuris ją kontroliuoja arba turi.

                  Aukštas

                  Pakankamo lygio, be to:

                              1.

                              Elektroninės atpažinties priemonė apsaugo nuo kopijavimo ir klastojimo, taip pat nuo išpuolių vykdytojų su dideliu išpuolių vykdymo potencialu.

                              2.

                              Elektroninės atpažinties priemonė sukurta taip, kad asmuo, kuriam ji priklauso, ją galėtų patikimai apsaugoti nuo kitų asmenų naudojimo.

            2.2.2.   Išdavimas, pristatymas ir aktyvavimas

                  Saugumo užtikrinimo lygis

                  Būtini elementai

                  Žemas

                  Išduota elektroninės atpažinties priemonė pristatoma naudojant mechanizmą, kuriuo galima laikyti, kad ji pasiekė tik tą asmenį, kuriam ji numatyta.

                  Pakankamas

                  Išduota elektroninės atpažinties priemonė pristatoma naudojant mechanizmą, kuriuo galima laikyti, kad ji pristatyta tik tam asmeniui, kuriam ji priklauso.

                  Aukštas

                  Aktyvavimo procesu patvirtinama, kad elektroninės atpažinties priemonė buvo pristatyta tik tam asmeniui, kuriam ji priklauso.

            2.2.3.   Sustabdymas, atšaukimas ir pakartotinis aktyvavimas

                  Saugumo užtikrinimo lygis

                  Būtini elementai

                  Žemas

                              1.

                              Elektroninės atpažinties priemonių galiojimą galima laiku ir veiksmingai sustabdyti ir (arba) jas atšaukti.

                              2.

                              Imtasi priemonių siekiant užkirsti kelią neteisėtam galiojimo sustabdymui, atšaukimui ir (arba) pakartotinam aktyvavimui.

                              3.

                              Pakartotinis aktyvavimas galimas tik jeigu toliau atitinkami tie patys iki galiojimo sustabdymo arba atšaukimo nustatyti patikimumo užtikrinimo reikalavimai.

                  Pakankamas

                  Tokie patys, kaip žemo lygio.

                  Aukštas

                  Tokie patys, kaip žemo lygio.

            2.2.4.   Atnaujinimas ir pakeitimas

                  Saugumo užtikrinimo lygis

                  Būtini elementai

                  Žemas

                  Atsižvelgiant į asmens tapatybės duomenų pakeitimo riziką, atnaujinimui arba pakeitimui turi būti keliami tokie patys saugumo užtikrinimo reikalavimai kaip pradiniam tapatybės įrodymo nustatymui ir tikrinimui, arba atnaujinimas ar pakeitimas turi būti pagrįstas tokio paties arba aukštesnio patikimumo lygio galiojančiomis elektroninės atpažinties priemonėmis.

                  Pakankamas

                  Tokie patys, kaip žemo lygio.

                  Aukštas

                  Žemo lygio, be to:
                  kai atnaujinimas ar pakeitimas pagrįstas galiojančiomis elektroninės atpažinties priemonėmis, tapatybės duomenys tikrinami su autoritetingu šaltiniu.

            2.3.   Tapatumo nustatymas

      Šiame skirsnyje daugiausia dėmesio skiriama grėsmėms, susijusioms su tapatumo nustatymo mechanizmu, ir išvardijami kiekvieno saugumo užtikrinimo lygio reikalavimai. Šiame skirsnyje laikoma, kad kontrolės priemonės atitinka tam tikro lygio riziką.
      2.3.1.   Tapatumo nustatymo mechanizmas

      Šioje lentelėje pateikti tapatumo nustatymo mechanizmo, pagal kurį fizinis arba juridinis asmuo naudojasi elektroninės atpažinties priemone, kad patvirtintų savo tapatybę pasikliaujančiajai šaliai, kiekvieno saugumo užtikrinimo lygio reikalavimai.

                  Saugumo užtikrinimo lygis

                  Būtini elementai

                  Žemas

                              1.

                              Prieš pateikiant asmens tapatybės duomenis patikimai tikrinama elektroninės atpažinties priemonė ir jos galiojimas.

                              2.

                              Jeigu pagal tapatumo nustatymo mechanizmą turi būti saugomi asmens tapatybės duomenys, ta informacija apsaugoma, siekiant ją apsaugoti nuo praradimo ir pažeidimo, įskaitant analizavimą neprisijungus prie interneto.

                              3.

                              Tapatumo nustatymo mechanizmu įgyvendinamos tokios saugumo kontrolės priemonės elektroninės atpažinties priemonėms patikrinti, kad išpuolių vykdytojas su baziniu sustiprintu išpuolių vykdymo potencialu, bandydamas atspėti, pasiklausyti, keisti ir pakartotinai išklausyti pranešimą, vargiai galėtų apeiti tapatumo nustatymo mechanizmus.

                  Pakankamas

                  Žemo lygio, be to:

                              1.

                              prieš pateikiant asmens tapatybės duomenis, vykdant dinaminį tapatumo nustatymą patikimai tikrinama elektroninės atpažinties priemonė ir jos galiojimas.

                              2.

                              Tapatumo nustatymo mechanizmu įgyvendinamos tokios saugumo kontrolės priemonės elektroninės atpažinties priemonėms patikrinti, kad išpuolių vykdytojas su vidutiniu išpuolių vykdymo potencialu, bandydamas atspėti, pasiklausyti, keisti ir pakartotinai išklausyti pranešimą, vargiai galėtų apeiti tapatumo nustatymo mechanizmus.

                  Aukštas

                  Pakankamo lygio, be to:
                  tapatumo nustatymo mechanizmu įgyvendinamos tokios saugumo kontrolės priemonės elektroninės atpažinties priemonėms patikrinti, kad išpuolių vykdytojas su dideliu išpuolių vykdymo potencialu, bandydamas atspėti, pasiklausyti, keisti ir pakartotinai išklausyti pranešimą, vargiai galėtų apeiti tapatumo nustatymo mechanizmus.

            2.4.   Valdymas ir organizavimas

      Visi dalyviai, teikiantys paslaugą, susijusią su tarpvalstybinio lygmens elektronine atpažintimi (toliau – teikėjai), turi būti nustatę dokumentais patvirtintą informacijos saugumo valdymo praktiką, politikos priemones, rizikos valdymo metodus ir kitas pripažintas kontrolės priemones, kad atitinkamų valstybių narių elektroninės atpažinties schemų valdymo organams galėtų garantuoti, jog įdiegta veiksminga praktika. 2.4 skirsnyje laikoma, kad visi reikalavimai/elementai atitinka tam tikro lygio riziką.
      2.4.1.   Bendrosios nuostatos

                  Saugumo užtikrinimo lygis

                  Būtini elementai

                  Žemas

                              1.

                              Paslaugų teikėjai, teikiantys bet kokią paslaugą, kuriai taikomas šis reglamentas, yra valdžios institucija ar juridinis subjektas, tokiu pripažįstamas pagal valstybės narės nacionalinę teisę; jie turi nustatytą struktūrą ir visapusiškai veikia visose su paslaugų teikimu susijusiose srityse.

                              2.

                              Paslaugų teikėjai laikosi visų jiems tenkančių teisinių reikalavimų, susijusių su paslaugos valdymu ir teikimu, įskaitant reikalavimus, susijusius su informacija, kurios gali būti prašoma, tapatybės įrodymo nustatymu, su tuo, kokia informacija gali būti saugoma ir kiek laiko.

                              3.

                              Paslaugų teikėjai gali įrodyti savo gebėjimą prisiimti atsakomybės už žalą riziką, taip pat turėt pakankamų finansinių išteklių tęsti veiklą ir teikti paslaugas.

                              4.

                              Paslaugų teikėjai yra atsakingi už bet kokių kitam subjektui perduotų savo įsipareigojimų vykdymą ir turi laikytis schemos politikos nuostatų taip, tarsi tas pareigas būtų įvykdę patys paslaugų teikėjai.

                              5.

                              Elektroninės atpažinties schemose, kurios nesukurtos pagal nacionalinę teisę, turi būti numatytas veiksmingas nutraukimo planas. Tokiame plane turi būti numatyta, kokia tvarka nutraukti paslaugą arba jos tęsimą paskirti kitam paslaugų teikėjui, kaip atitinkamos valdžios institucijos ir galutiniai naudotojai turi būti informuojami ir kaip pagal schemos politiką įrašai turi būti saugomi, laikomi ir sunaikinami.

                  Pakankamas

                  Tokie patys, kaip žemo lygio.

                  Aukštas

                  Tokie patys, kaip žemo lygio.

            2.4.2.   Paskelbti pranešimai ir informacija naudotojams

                  Saugumo užtikrinimo lygis

                  Būtini elementai

                  Žemas

                              1.

                              Paskelbta paslaugos apibrėžtis, kurioje pateikti visi taikomi terminai, sąlygos ir mokesčiai, įskaitant bet kokius naudojimosi ja apribojimus. Paslaugos apibrėžtyje turi būti nustatytos privatumo taisyklės.

                              2.

                              Turi būti nustatytos tinkamos politikos nuostatos ir procedūros siekiant užtikrinti, kad paslaugos naudotojams būtų laiku ir patikimu būdu pranešta apie bet kokius paslaugos apibrėžties ir taikomų terminų, sąlygų ir privatumo taisyklių pasikeitimus.

                              3.

                              Turi būti nustatytos tinkamos politikos nuostatos ir procedūros, pagal kurias būtų visapusiškai ir deramai atsakoma į prašymus pateikti informacijos.

                  Pakankamas

                  Tokie patys, kaip žemo lygio.

                  Aukštas

                  Tokie patys, kaip žemo lygio.

            2.4.3.   Informacijos saugumo valdymas

                  Saugumo užtikrinimo lygis

                  Būtini elementai

                  Žemas

                  Veikia veiksminga informacijos saugumo valdymo sistema, skirta informacijos saugumo rizikai valdyti ir kontroliuoti.

                  Pakankamas

                  Žemo lygio, be to:
                  informacijos saugumo valdymo sistemoje laikomasi pasiteisinusių standartų arba principų, skirtų informacijos saugumo rizikai valdyti ir kontroliuoti.

                  Aukštas

                  Tokie patys, kaip pakankamo lygio.

            2.4.4.   Įrašų saugojimas

                  Saugumo užtikrinimo lygis

                  Būtini elementai

                  Žemas

                              1.

                              Registruoti ir išlaikyti atitinkamą informaciją naudojant veiksmingą įrašų valdymo sistemą, atsižvelgiant į taikomus teisės aktus ir gerąją praktiką, susijusius su duomenų apsauga ir saugojimu.

                              2.

                              Laikyti informaciją, kiek tai leidžiama pagal nacionalinę teisę arba kitą nacionalinę administracinę tvarką, ir apsaugoti bei išsaugoti duomenis tiek, kiek būtina siekiant atlikti auditą ir saugumo pažeidimų tyrimus; po to duomenys turi būti saugiai sunaikinti.

                  Pakankamas

                  Tokie patys, kaip žemo lygio.

                  Aukštas

                  Tokie patys, kaip žemo lygio.

            2.4.5.   Įrenginiai ir darbuotojai

      Šioje lentelėje pateikiami reikalavimai įrenginiams, darbuotojams ir (jei taikytina) subrangovams, kurie vykdo pareigas pagal šį reglamentą. Atitiktis kiekvienam reikalavimui turi būti proporcinga rizikos laipsniui, susijusiam su nustatytu saugumo užtikrinimo lygiu.

                  Saugumo užtikrinimo lygis

                  Būtini elementai

                  Žemas

                              1.

                              Įdiegtos procedūros, kuriomis užtikrinama, kad darbuotojai ir subrangovai būtų pakankamai išmokyti, būtų kvalifikuoti ir turėtų patirties, reikalingos vykdant atitinkamas funkcijas.

                              2.

                              Yra pakankamai darbuotojų ir subrangovų, galinčių tinkamai vykdyti paslaugą ir suteikti išteklių pagal jos politiką ir procedūras.

                              3.

                              Įrenginiai, naudojami teikiant paslaugą, yra nuolat stebimi ir apsaugo nuo aplinkos įvykių daromos žalos, neleistinos prieigos ir kitų veiksnių, kurie gali paveikti paslaugos saugumą.

                              4.

                              Įrenginiai, naudojami teikiant paslaugą, užtikrina, kad patekti į zonas, kuriose laikoma arba tvarkoma asmens, kriptografinė ar kita neskelbtina informacija, galėtų tik įgalioti darbuotojai ar subrangovai.

                  Pakankamas

                  Tokie patys, kaip žemo lygio.

                  Aukštas

                  Tokie patys, kaip žemo lygio.

            2.4.6.   Techninė kontrolė

                  Saugumo užtikrinimo lygis

                  Būtini elementai

                  Žemas

                              1.

                              Veikia proporcingos techninės kontrolės priemonės, skirtos paslaugų saugumui kylančiai rizikai valdyti ir tvarkomos informacijos konfidencialumui, vientisumui ir prieinamumui apsaugoti.

                              2.

                              Elektroninių ryšių kanalai, naudojami keistis asmens arba neskelbtina informacija, yra apsaugoti nuo pasiklausymo, keitimo ir pakartotino išklausymo.

                              3.

                              Prieiga prie neskelbtinos kriptografinės medžiagos, jeigu ji naudojama elektroninės atpažinties priemonėms išduoti ir tapatumui nustatyti, suteikiama tik toms funkcijoms ir taikomosioms programoms, kurioms prieiga yra būtina. Turi būti užtikrinta, kad tokia medžiaga niekada nebūtų nuolat saugoma paprasto teksto pavidalu.

                              4.

                              Veikia procedūros, kuriomis užtikrinama, kad saugumas būtų nuolat išlaikytas ir kad būtų sugebama reaguoti į rizikos lygių pokyčius, incidentus ir saugumo pažeidimus.

                              5.

                              Visos laikmenos, kuriose laikoma asmens, kriptografinė ar kita neskelbtina informacija, saugomos, transportuojamos ir šalinamos saugiai ir patikimai.

                  Pakankamas

                  Tokie patys, kaip žemo lygio, be to:
                  neskelbtina kriptografinė medžiaga, jeigu ji naudojama elektroninės atpažinties priemonėms išduoti ir tapatumui nustatyti, yra apsaugota nuo klastojimo.

                  Aukštas

                  Tokie patys, kaip pakankamo lygio.

            2.4.7.   Atitiktis ir auditas

                  Saugumo užtikrinimo lygis

                  Būtini elementai

                  Žemas

                  Periodiškai vykdomas vidaus auditas, apimantis visas su teikiamomis paslaugomis susijusias sritis, siekiant užtikrinti, kad būtų laikomasi atitinkamų politikos nuostatų.

                  Pakankamas

                  Periodiškai vykdomas nepriklausomas vidaus arba išorės auditas, apimantis visas su teikiamomis paslaugomis susijusias sritis, siekiant užtikrinti, kad būtų laikomasi atitinkamų politikos nuostatų.

                  Aukštas

                              1.

                              Periodiškai vykdomas nepriklausomas išorės auditas, apimantis visas su teikiamomis paslaugomis susijusias sritis, siekiant užtikrinti, kad būtų laikomasi atitinkamų politikos nuostatų.

                              2.

                              Tais atvejais, kai schemą tiesiogiai valdo valdžios institucija, ji tikrinama pagal nacionalinę teisę.

         (1)  2008 m. liepos 9 d. Europos Parlamento ir Tarybos reglamentas (EB) Nr. 765/2008, nustatantis su gaminių prekyba susijusius akreditavimo ir rinkos priežiūros reikalavimus ir panaikinantis Reglamentą (EEB) Nr. 339/93 (OL L 218, 2008 8 13, p. 30).


title: 2013 m. sausio 14 d. Komisijos įgyvendinimo reglamentas (ES) Nr. 17/2013, kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką patvirtinama veiklioji medžiaga Trichoderma atroviride (padermė I-1237) ir iš dalies keičiamas Įgyvendinimo reglamento (ES) Nr. 540/2011 priedas  Tekstas svarbus EEE

text:
15.1.2013

               LT

               Europos Sąjungos oficialusis leidinys

               L 9/5

         KOMISIJOS ĮGYVENDINIMO REGLAMENTAS (ES) Nr. 17/2013
   2013 m. sausio 14 d.
   kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką patvirtinama veiklioji medžiaga Trichoderma atroviride (padermė I-1237) ir iš dalies keičiamas Įgyvendinimo reglamento (ES) Nr. 540/2011 priedas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 13 straipsnio 2 dalį ir 78 straipsnio 2 dalį,
   kadangi:

               (1)

               pagal Reglamento (EB) Nr. 1107/2009 80 straipsnio 1 dalies a punktą Tarybos direktyva 91/414/EEB (2) turi būti taikoma veikliųjų medžiagų, dėl kurių sprendimas buvo priimtas pagal šios direktyvos 6 straipsnio 3 dalį iki 2011 m. birželio 14 d., patvirtinimo tvarkai ir sąlygoms. Reglamento (EB) Nr. 1107/2009 80 straipsnio 1 dalies a punkto sąlygos Trichoderma atroviride (padermei I-1237) įvykdytos Komisijos sprendimu 2008/565/EB (3);

               (2)

               pagal Direktyvos 91/414/EEB 6 straipsnio 2 dalį 2007 m. rugpjūčio 28 d. Prancūzija gavo „Agrauxine SA“ paraišką įtraukti veikliąją medžiagą Trichoderma atroviride (padermę I-1237) į Direktyvos 91/414/EEB I priedą. Sprendimu 2008/565/EB patvirtinta, kad dokumentų rinkinys buvo išsamus ir parengtas taip, kad jį būtų galima laikyti iš esmės atitinkančiu Direktyvos 91/414/EEB II ir III prieduose nustatytus duomenų ir informacijos reikalavimus;

               (3)

               šios veikliosios medžiagos poveikis žmonių ir gyvūnų sveikatai ir aplinkai pareiškėjo pasiūlytais naudojimo atvejais buvo įvertintas pagal Direktyvos 91/414/EEB 6 straipsnio 2 ir 4 dalių nuostatas. Paskirta ataskaitą rengianti valstybė narė vertinimo ataskaitos projektą pateikė 2011 m. balandžio 19 d.;

               (4)

               valstybės narės ir Europos maisto saugos tarnyba (toliau – Tarnyba) peržiūrėjo vertinimo ataskaitos projektą. 2012 m. gegužės 15 d. Tarnyba pateikė Komisijai veikliosios medžiagos Trichoderma atroviride (padermės I-1237) (4) keliamos rizikos vertinimo peržiūros išvadas. Vertinimo ataskaitos projektą ir Tarnybos išvadas valstybės narės ir Komisija peržiūrėjo Maisto grandinės ir gyvūnų sveikatos nuolatiniame komitete ir 2012 m. lapkričio 20 d. pateikė kaip Komisijos peržiūros ataskaitą dėl Trichoderma atroviride (padermės I-1237);

               (5)

               atlikus įvairius tyrimus nustatyta, kad augalų apsaugos produktai, kurių sudėtyje yra Trichoderma atroviride (padermės I-1237), gali būti laikomi iš esmės atitinkančiais reikalavimus, nustatytus Direktyvos 91/414/EEB 5 straipsnio 1 dalies a ir b punktuose ir 5 straipsnio 3 dalyje, visų pirma dėl naudojimo atvejų, kurie buvo ištirti ir išsamiai pateikti Komisijos peržiūros ataskaitoje. Todėl tikslinga patvirtinti Trichoderma atroviride (padermę I-1237);

               (6)

               prieš patvirtinant veikliąją medžiagą turėtų būti nustatytas tinkamas laikotarpis, per kurį valstybės narės ir suinteresuotosios šalys galėtų pasirengti laikytis naujų reikalavimų, nustatytų patvirtinus veikliąją medžiagą;

               (7)

               tačiau, nepažeidžiant Reglamente (EB) Nr. 1107/2009 nustatytų įpareigojimų, atsiradusių patvirtinus medžiagą, atsižvelgiant į tam tikrą padėtį, susidariusią dėl perėjimo nuo Direktyvos 91/414/EEB prie Reglamento (EB) Nr. 1107/2009, turėtų būti taikomos toliau pateiktos nuostatos. Valstybėms narėms turėtų būti suteiktas šešių mėnesių laikotarpis po medžiagos patvirtinimo, per kurį jos peržiūrėtų augalų apsaugos produktų, kurių sudėtyje yra Trichoderma atroviride (padermės I-1237), registraciją. Valstybės narės turėtų atitinkamai pataisyti, pakeisti arba panaikinti registracijas. Nukrypstant nuo to termino, turėtų būti nustatytas ilgesnis laikotarpis, per kurį, kaip nustatyta Direktyvoje 91/414/EEB, turėtų būti pateiktas ir įvertintas III priede nustatytas atnaujintas išsamus kiekvieno augalų apsaugos produkto dokumentų rinkinys, parengtas pagal kiekvieną numatomą naudojimo paskirtį ir taikant vienodus principus;

               (8)

               patirtis, įgyta į Direktyvos 91/414/EEB I priedą įtraukiant veikliąsias medžiagas, įvertintas remiantis 1992 m. gruodžio 11 d. Komisijos reglamento (EEB) Nr. 3600/92, nustatančio išsamias darbų programos, minėtos Tarybos direktyvos 91/414/EEB dėl augalų apsaugos produktų pateikimo į rinką 8 straipsnio 2 dalyje, pirmojo etapo įgyvendinimo taisykles (5), nuostatomis, rodo, kad gali kilti sunkumų išaiškinant galiojančios registracijos turėtojų pareigas, susijusias su galimybe naudotis duomenimis. Todėl, siekiant išvengti tolesnių sunkumų, būtina aiškiau apibrėžti valstybių narių pareigas, visų pirma pareigą patikrinti, ar registracijos turėtojas gali naudotis šios direktyvos II priedo reikalavimus atitinkančiu dokumentų rinkiniu. Tačiau, jas aiškiau apibrėžus, valstybėms narėms ar registracijos turėtojams naujų įpareigojimų, palyginti su nustatytaisiais iki šiol priimtomis direktyvomis, kuriomis iš dalies keičiamas minėtos direktyvos I priedas, arba reglamentais, kuriais patvirtinamos veikliosios medžiagos, neatsirastų;

               (9)

               pagal Reglamento (EB) Nr. 1107/2009 13 straipsnio 4 dalį 2011 m. gegužės 25 d. Komisijos įgyvendinimo reglamento (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (6), priedas turėtų būti atitinkamai iš dalies pakeistas;

               (10)

               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Veikliosios medžiagos patvirtinimas
   I priede nurodyta veiklioji medžiaga Trichoderma atroviride (padermė I-1237) patvirtinama pagal šiame priede nustatytas sąlygas.
   2 straipsnis
   Pakartotinis augalų apsaugos produktų vertinimas
   1.   Vadovaudamosi Reglamentu (EB) Nr. 1107/2009 valstybės narės prireikus iki 2013 m. lapkričio 30 d. iš dalies keičia arba panaikina galiojančias augalų apsaugos produktų, kurių sudėtyje yra veikliosios medžiagos Trichoderma atroviride (padermės I-1237), registracijas.
   Iki tos datos jos pirmiausia patikrina, ar laikomasi šio reglamento I priede nustatytų sąlygų, išskyrus to priedo konkrečių nuostatų skiltyje nustatytas sąlygas, ir ar registracijos turėtojas turi dokumentų rinkinį, atitinkantį Direktyvos 91/414/EEB II priedo reikalavimus, arba gali juo naudotis vadovaudamasis šios direktyvos 13 straipsnio 1–4 dalyse ir Reglamento (EB) Nr. 1107/2009 62 straipsnyje nustatytomis sąlygomis.
   2.   Nukrypdamos nuo 1 dalies nuostatų valstybės narės ne vėliau kaip iki 2013 m. gegužės 31 d. iš naujo įvertina kiekvieną registruotą augalų apsaugos produktą, kurio sudėtyje Trichoderma atroviride (padermė I-1237) yra vienintelė veiklioji medžiaga arba viena iš keleto veikliųjų medžiagų, kurios visos įtrauktos į Įgyvendinimo reglamento (ES) Nr. 540/2011 priedą, taikydamos vienodus principus, nustatytus Reglamento (EB) Nr. 1107/2009 29 straipsnio 6 dalyje, vadovaudamosi Direktyvos 91/414/EEB III priedo reikalavimus atitinkančiu dokumentų rinkiniu ir atsižvelgdamos į šio reglamento I priedo konkrečių nuostatų skiltį. Remdamosi tuo vertinimu valstybės narės nustato, ar produktas atitinka Reglamento (EB) Nr. 1107/2009 29 straipsnio 1 dalyje nustatytas sąlygas.
   Nustačiusios, ar produktas atitinka minėtas sąlygas, valstybės narės:

               a)

               prireikus ne vėliau kaip iki 2014 m. lapkričio 30 d. iš dalies pakeičia arba panaikina produkto, kurio sudėtyje Trichoderma atroviride (padermė I-1237) yra vienintelė veiklioji medžiaga, registraciją arba

               b)

               iki 2014 m. lapkričio 30 d. arba iki tokiam pakeitimui ar panaikinimui atlikti nustatytos dienos, nurodytos atitinkamame teisės akte ar teisės aktuose, kuriais atitinkama medžiaga ar medžiagos buvo įtrauktos į Direktyvos 91/414/EEB I priedą, pasirinkdamos vėliausią datą, prireikus iš dalies pakeičia arba panaikina produkto, kurio sudėtyje Trichoderma atroviride (padermė I-1237) yra viena iš kelių veikliųjų medžiagų, registraciją.

         3 straipsnis
   Įgyvendinimo reglamento (ES) Nr. 540/2011 pakeitimai
   Įgyvendinimo reglamento (ES) Nr. 540/2011 priedas iš dalies keičiamas pagal šio reglamento II priedą.
   4 straipsnis
   Įsigaliojimas ir taikymo data
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   Jis taikomas nuo 2013 m. birželio 1 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. sausio 14 d.

            Komisijos vardu

            Pirmininkas

         José Manuel BARROSO

      (1)  OL L 309, 2009 11 24, p. 1.

      (2)  OL L 230, 1991 8 19, p. 1.

      (3)  OL L 181, 2008 7 10, p. 49.

      (4)  EFSA Journal (EMST leidinys), 2012 m.; 10(6):2706. Galima rasti internete adresu www.efsa.europa.eu.

      (5)  OL L 366, 1992 12 15, p. 10.

      (6)  OL L 153, 2011 6 11, p. 1.

      I PRIEDAS

                  Įprastas pavadinimas, identifikavimo numeriai

                  IUPAC pavadinimas

                  Grynumas (1)

                  Patvirtinimo data

                  Patvirtinimo galiojimo termino pabaiga

                  Konkrečios nuostatos

                     Trichoderma atroviride (padermė I-1237)
                  CNCM numeris: I-1237

                  Netaikoma

                      ksv/g (
                      sporų/g)

                  2013 m. birželio 1 d.

                  2023 m. gegužės 31 d.

                  Kad būtų įgyvendinti Reglamento (EB) Nr. 1107/2009 29 straipsnio 6 dalyje nurodyti vienodi principai, atsižvelgiama į Trichoderma atroviride (padermės I-1237) peržiūros ataskaitos, kurią Maisto grandinės ir gyvūnų sveikatos nuolatinis komitetas baigė rengti 2012 m. lapkričio 20 d., išvadas, ypač į jos I ir II priedėlius.
                  Atlikdamos šį bendrą vertinimą, valstybės narės ypatingą dėmesį turi skirti su medžiaga dirbančių asmenų ir darbuotojų saugai, nes Trichoderma atroviride (padermė I-1237) yra potencialus jautriklis.
                  Prireikus naudojimo sąlygose turėtų būti numatytos rizikos mažinimo priemonės.

         (1)  Išsamesnė informacija apie veikliosios medžiagos tapatumą ir specifikaciją pateikta peržiūros ataskaitoje.

      II PRIEDAS
      Įgyvendinimo reglamento (ES) Nr. 540/2011 priedo B dalis papildoma šiuo įrašu:

                     Numeris

                     Įprastas pavadinimas, identifikavimo numeriai

                     IUPAC pavadinimas

                     Grynumas (1)

                     Patvirtinimo data

                     Patvirtinimo galiojimo termino pabaiga

                     Konkrečios nuostatos

                     „32

                        Trichoderma atroviride (padermė I-1237)
                     CNCM numeris: I-1237

                     Netaikoma

                         ksv/g (
                         sporų/g)

                     2013 m. birželio 1 d.

                     2023 m. gegužės 31 d.

                     Kad būtų įgyvendinti Reglamento (EB) Nr. 1107/2009 29 straipsnio 6 dalyje nurodyti vienodi principai, atsižvelgiama į Trichoderma atroviride (padermės I-1237) peržiūros ataskaitos, kurią Maisto grandinės ir gyvūnų sveikatos nuolatinis komitetas baigė rengti 2012 m. lapkričio 20 d., išvadas, ypač į jos I ir II priedėlius.
                     Atlikdamos šį bendrą vertinimą, valstybės narės ypatingą dėmesį turi skirti su medžiaga dirbančių asmenų ir darbuotojų saugai, nes Trichoderma atroviride (padermė I-1237) yra potencialus jautriklis.
                     Prireikus naudojimo sąlygose turėtų būti numatytos rizikos mažinimo priemonės.“

         (1)  Išsamesnė informacija apie veikliosios medžiagos tapatumą ir specifikaciją pateikta peržiūros ataskaitoje.


title: 2011 m. spalio 14 d. Komisijos įgyvendinimo reglamentas (ES) Nr. 1022/2011, kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką neatnaujinamas veikliosios medžiagos ciklanilido patvirtinimas ir iš dalies keičiamas Komisijos įgyvendinimo reglamentas (ES) Nr. 540/2011 Tekstas svarbus EEE

text:
15.10.2011

               LT

               Europos Sąjungos oficialusis leidinys

               L 270/20

         KOMISIJOS ĮGYVENDINIMO REGLAMENTAS (ES) Nr. 1022/2011
   2011 m. spalio 14 d.
   kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką neatnaujinamas veikliosios medžiagos ciklanilido patvirtinimas ir iš dalies keičiamas Komisijos įgyvendinimo reglamentas (ES) Nr. 540/2011
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 20 straipsnį ir 78 straipsnio 2 dalį,
   kadangi:

               (1)

               veiklioji medžiaga ciklanilidas buvo įtraukta į 1991 m. liepos 15 d. Tarybos direktyvos 91/414/EEB dėl augalų apsaugos produktų pateikimo į rinką (2) I priedą laikotarpiui iki 2011 m. spalio 31 d.;

               (2)

               siekiant sudaryti galimybę pareiškėjams parengti paraiškas ir galimybę Komisijai jas įvertinti ir priimti sprendimą dėl tokių paraiškų, tas įtraukimas buvo pratęstas iki 2015 m. gruodžio 31 d.2010 m. lapkričio 10 d. Komisijos direktyva 2010/77/EB, iš dalies keičiančia Tarybos direktyvos 91/414/EEB nuostatas dėl tam tikrų veikliųjų medžiagų įtraukimo į I priedą termino pabaigos (3);

               (3)

               pagal Reglamento (EB) Nr. 1107/2009 78 straipsnio 3 dalį ta medžiaga buvo įrašyta į 2011 m. gegužės 25 d. Komisijos įgyvendinimo reglamento (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (4), priedo A dalį ir turi būti laikoma patvirtinta pagal Reglamentą (EB) Nr. 1107/2009;

               (4)

               tačiau Komisija negavo jokios paraiškos dėl atitinkamos veikliosios medžiagos, o tokių paraiškų pateikimo laikotarpis, kaip nustatyta 2010 m. gruodžio 7 d. Komisijos reglamento (ES) Nr. 1141/2010, kuriuo nustatomi antrosios grupės veikliųjų medžiagų įrašų Tarybos direktyvos 91/414/EB I priede galiojimo pratęsimo tvarka ir tų medžiagų sąrašas (5), 4 straipsnio 1 dalyje, pasibaigė;

               (5)

               todėl tos veikliosios medžiagos patvirtinimas nebeturėtų būti atnaujintas ir ji turėtų būti išbraukta iš Įgyvendinimo reglamento (ES) Nr. 540/2011 priedo A dalies nuo tos dienos, kada jos patvirtinimas būtų nustojęs galioti, jei jis nebūtų buvęs pratęstas Direktyva 2010/77/EB;

               (6)

               valstybėms narėms turėtų būti suteiktas laikotarpis, reikalingas augalų apsaugos produktų, kurių sudėtyje yra ciklanilido, registracijai panaikinti;

               (7)

               šiuo reglamentu nepanaikinama galimybė pagal Reglamento (EB) Nr. 1107/2009 7 straipsnį pateikti dar vieną paraišką dėl šios medžiagos;

               (8)

               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Patvirtinimo neatnaujinimas
   Veikliosios medžiagos ciklanilido patvirtinimas nėra atnaujinamas.
   2 straipsnis
   Pereinamojo laikotarpio priemonės
   Valstybės narės užtikrina, kad augalų apsaugos produktų, kurių sudėtyje yra ciklanilido, registracija būtų panaikinta iki 2012 m. balandžio 30 d.
   3 straipsnis
   Lengvatiniai laikotarpiai
   Bet kuris valstybės narės suteiktas lengvatinis laikotarpis dėl augalų apsaugos produktų, kurių sudėtyje yra ciklanilido, baigiasi ne vėliau kaip 2012 m. spalio 31 d. dėl pardavimo ir platinimo ir ne vėliau kaip 2013 m. spalio 31 d. dėl naikinimo, saugojimo ir esamų atsargų naudojimo.
   4 straipsnis
   Įgyvendinimo reglamento (ES) Nr. 540/2011 pakeitimai
   Įgyvendinimo reglamento (ES) Nr. 540/2011 priedo A dalis iš dalies keičiama pagal šio reglamento priedą.
   5 straipsnis
   Įsigaliojimas
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. spalio 14 d.

            Komisijos vardu

            Pirmininkas

         José Manuel BARROSO

      (1)  OL L 309, 2009 11 24, p. 1.

      (2)  OL L 230, 1991 8 19, p. 1.

      (3)  OL L 293, 2010 11 11, p. 48.

      (4)  OL L 153, 2011 6 11, p. 1.

      (5)  OL L 322, 2010 12 8, p. 10

      PRIEDAS
      Įgyvendinimo reglamento (ES) Nr. 540/2011 priedo A dalies 21 eilutė pakeičiama taip:

                     Numeris

                     Įprastas pavadinimas, identifikavimo numeriai

                     IUPAC pavadinimas

                     Grynumas (1)

                     Patvirtinimo data

                     Patvirtinimo galiojimo pabaiga

                     Konkrečios nuostatos

                     „21

                     Ciklanilidas
                     CAS Nr. 113136-77-9
                     CIPAC Nr. 586

                     Nėra

                     960 g/kg

                     2001 m. lapkričio 1 d.

                     2011 m. spalio 31 d.

                     Leidžiama naudoti tik kaip augalų augimo reguliatorių.
                     Didžiausias 2,4-dichloranilino (2,4-DCA) priemaišos kiekis pagamintoje veikliojoje medžiagoje turėtų būti 1 g/kg.
                     Augalų sveikatos nuolatinio komiteto peržiūros ataskaitos parengimo data: 2001 m. birželio 29 d.“

         (1)  Papildoma informacija apie veikliųjų medžiagų tapatumą ir specifikaciją pateikta jų peržiūros ataskaitose


title: 2014 m. rugpjūčio 22 d. Komisijos įgyvendinimo reglamentas (ES) Nr. 918/2014, kuriuo dėl veikliosios medžiagos drugių ( Lepidoptera ) būrio atstovų linijinės grandinės feromonų patvirtinimo sąlygų iš dalies keičiamas Įgyvendinimo reglamentas (ES) Nr. 540/2011  Tekstas svarbus EEE

text:
23.8.2014

               LT

               Europos Sąjungos oficialusis leidinys

               L 251/24

         KOMISIJOS ĮGYVENDINIMO REGLAMENTAS (ES) Nr. 918/2014
   2014 m. rugpjūčio 22 d.
   kuriuo dėl veikliosios medžiagos drugių (Lepidoptera) būrio atstovų linijinės grandinės feromonų patvirtinimo sąlygų iš dalies keičiamas Įgyvendinimo reglamentas (ES) Nr. 540/2011
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 13 straipsnio 2 dalies c punktą,
   kadangi:

               (1)

               veiklioji medžiaga drugių (Lepidoptera) būrio atstovų linijinės grandinės feromonai įtraukta į Tarybos direktyvos 91/414/EEB (2) I priedą priėmus Komisijos direktyvą 2008/127/EB (3) Komisijos reglamento (EB) Nr. 2229/2004 (4) 24b straipsnyje nustatyta tvarka. Direktyvą 91/414/EEB pakeitus Reglamentu (EB) Nr. 1107/2009 ši medžiaga laikoma patvirtinta pagal tą reglamentą ir yra įtraukta į Komisijos įgyvendinimo reglamento (ES) Nr. 540/2011 (5) priedo A dalį;

               (2)

               pagal Reglamento (EB) Nr. 2229/2004 25a straipsnį Europos maisto saugos tarnyba (toliau – Tarnyba) 2013 m. gruodžio 13 d. pateikė Komisijai savo nuomonę dėl drugių (Lepidoptera) būrio atstovų linijinės grandinės feromonų peržiūros ataskaitos projekto (6). Tarnyba pranešėjui pateikė savo nuomonę dėl drugių (Lepidoptera) būrio atstovų linijinės grandinės feromonų. Komisija paragino pranešėją pateikti pastabų dėl drugių (Lepidoptera) būrio atstovų linijinės grandinės feromonų peržiūros ataskaitos. Vertinimo ataskaitos projektą ir Tarnybos nuomonę valstybės narės ir Komisija apsvarstė Augalų, gyvūnų, maisto ir pašarų nuolatiniame komitete ir 2014 m. liepos 11 d. pateikė kaip Komisijos drugių (Lepidoptera) būrio atstovų linijinės grandinės feromonų peržiūros ataskaitą;

               (3)

               patvirtinama, kad veiklioji medžiaga drugių (Lepidoptera) būrio atstovų linijinės grandinės feromonai turi būti laikoma patvirtinta pagal Reglamentą (EB) Nr. 1107/2009;

               (4)

               drugių (Lepidoptera) būrio atstovų linijinės grandinės feromonai yra feromonų, kuriuos natūraliai gamina Lepidoptera būrio vabzdžiai, grupė. Juos sieja bendra struktūrinė apibrėžtis ir veikimo mechanizmas. Į drugių (Lepidoptera) būrio atstovų linijinės grandinės feromonų peržiūros ataskaitą (SANCO/2633/2008) įtrauktas atskirų junginių, kuriems taikoma bendra struktūrinė drugių (Lepidoptera) būrio atstovų linijinės grandinės feromonų apibrėžtis ir kurių yra registruotų augalų apsaugos produktų sudėtyje, sąrašas. Prireikus tas sąrašas bus atnaujintas;

               (5)

               pagal Reglamento (EB) Nr. 1107/2009 13 straipsnio 2 dalį kartu su to reglamento 6 straipsniu ir atsižvelgiant į dabartines mokslo ir technikos žinias, būtina iš dalies pakeisti drugių (Lepidoptera) būrio atstovų linijinės grandinės feromonų patvirtinimo sąlygas. Visų pirma reikėtų prašyti pateikti papildomos patvirtinamosios informacijos;

               (6)

               todėl Įgyvendinimo reglamento (ES) Nr. 540/2011 priedas turėtų būti atitinkamai iš dalies pakeistas;

               (7)

               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 540/2011 pakeitimas
   Įgyvendinimo reglamento (ES) Nr. 540/2011 priedo A dalis iš dalies keičiama pagal šio reglamento priedą.
   2 straipsnis
   Įsigaliojimas
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. rugpjūčio 22 d.

            Komisijos vardu

            Pirmininkas

         José Manuel BARROSO

      (1)  OL L 309, 2009 11 24, p. 1.

      (2)  1991 m. liepos 15 d. Tarybos direktyva 91/414/EEB dėl augalų apsaugos produktų pateikimo į rinką (OL L 230, 1991 8 19, p. 1).

      (3)  2008 m. gruodžio 18 d. Komisijos direktyva 2008/127/EB, iš dalies keičianti Tarybos direktyvos 91/414/EEB nuostatas dėl keleto veikliųjų medžiagų įtraukimo (OL L 344, 2008 12 20, p. 89).

      (4)  2004 m. gruodžio 3 d. Komisijos reglamentas (EB) Nr. 2229/2004, nustatantis išsamias darbų programos, minėtos Tarybos direktyvos 91/414/EEB 8 straipsnio 2 dalyje, ketvirtojo etapo įgyvendinimo taisykles (OL L 379, 2004 12 24, p. 13).

      (5)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).

      (6)  EFSA. Conclusion on the peer review of the pesticide risk assessment of the active substance Straight Chain Lepidopteran Pheromones. EFSA Journal 2014;12(1):3524. 537 p. doi:10.2903/j.efsa.2014.3524. Pateikta internete adresu www.efsa.europa.eu/efsajournal.

      PRIEDAS
      Įgyvendinimo reglamento (ES) Nr. 540/2011 priedo A dalies 255 eilutė, kurioje nurodyta veiklioji medžiaga drugių (Lepidoptera) būrio atstovų linijinės grandinės feromonai, pakeičiama taip:

                     Nr.

                     Įprastas pavadinimas, identifikavimo numeriai

                     IUPAC pavadinimas

                     Grynumas

                     Patvirtinimo data

                     Patvirtinimo galiojimo pabaiga

                     Konkrečios nuostatos

                     „255

                     Drugių (Lepidoptera) būrio atstovų linijinės grandinės feromonai

                     Peržiūros ataskaita (SANCO/2633/2008)

                     Peržiūros ataskaita (SANCO/2633/2008)

                     2009 m. rugsėjo 1 d.

                     2019 m. rugpjūčio 31 d.

                     A DALIS
                     Leidžiama naudoti tik kaip vilioklį.
                     B DALIS
                     Kad būtų įgyvendinti Reglamento (EB) Nr. 1107/2009 29 straipsnio 6 dalyje nurodyti vienodi principai, atsižvelgiama į drugių (Lepidoptera) būrio atstovų linijinės grandinės feromonų (SANCO/2633/2008) peržiūros ataskaitos, kurią Augalų, gyvūnų, maisto ir pašarų nuolatinis komitetas baigė rengti, išvadas, ypač į jos I ir II priedėlius.
                     Prireikus naudojimo sąlygose turi būti numatytos rizikos mažinimo priemonės.
                     Pranešėjas pateikia patvirtinamąją informaciją apie:

                                 1.

                                 aldehidų grupės junginių genotoksines savybes;

                                 2.

                                 poveikį žmonėms ir aplinkai, atsirandantį įvairiais būdais naudojant drugių (Lepidoptera) būrio atstovų linijinės grandinės feromonus kaip augalų apsaugos produktą, palyginti su natūralia fonine tų feronomų koncentracija.

                           1 punkte nurodytą atitinkamą informaciją pareiškėjas Komisijai, valstybėms narėms ir Tarnybai pateikia iki 2015 m. gruodžio 31 d., o 2 punkte – iki 2016 m. gruodžio 31 d.“